cyanic-selkie/wikianc huggingface dataset:
Επαναστατική Οργάνωση 17 Νοέμβρη
Θωμάς Σερίφης, «Στάθης»
Γεννηθείς το 1966 στη Γερμανία, καταγωγή από το Μόρφιο Θεσπρωτίας. Εντάχθηκε στην οργάνωση στα τέλη του 1988 μέσω του συγγενή του Παύλου Σερίφη. Στρατολογήθηκε από τον Χριστόδουλο Ξηρό, λίγο μετά την ένταξη των Ηρακλή Κωστάρη και Κωνσταντίνο Καρατσώλη με τους οποίους διατηρούσε φιλικές σχέσεις. Συνελήφθη το καλοκαίρι του 2002 στο Μόρφιο, όπου παραθέριζε. Στην απολογία του παραδέχθηκε τη συμμετοχή στην οργάνωση, αλλά σημείωσε ότι οι ενέργειές του δεν είχαν ως στόχο το προσωπικό όφελος.
Αποφυλακίστηκε το καλοκαίρι του 2007.
Διονύσης Γεωργιάδης, «Αλέξης»
Αποφυλακίστηκε τον Νοέμβριο του 2006.
Νικόλαος Παπαναστασίου, «ιστορικός Νικήτας»
Γεννηθείς το 1952 στο Χουμνικό Νιγρίτας Σερρών, πολύ κοντά στην Τερπνή Σερρών όπου γεννήθηκε ο Δημήτρης Κουφοντίνας. Συνελήφθη στις 26 Ιουλίου 2002 στα Λιόσια Αττικής. Αρνήθηκε τις κατηγορίες τόσο ενώπιον του εισαγγελέα όσο και κατά τη προανάκρισή του στην Αντιτρομοκρατική Υπηρεσία. Οι μαρτυρίες του αποδίδουν ηγετικό ρόλο στην οργάνωση. Ο Κωνσταντίνος Τέλιος αναφέρει ότι όταν εξέφρασε αντιρρήσεις για τη συμμετοχή του στην οργάνωση, τον οδήγησαν στον Αλέξανδρο Γιωτόπουλο και τον Νικόλαο Παπαναστασίου.
Θεωρίες συνωμοσίας
Κάποιοι θεωρούν την ελληνική αριστερή τρομοκρατία και ειδικά τις δυο κυριότερες οργανώσεις 17Ν και ΕΛΑ, εργαλεία ξένων μυστικών υπηρεσιών του τότε ανατολικού μπλοκ, και της ΕΣΣΔ για να προωθούν τα συμφέροντά τους στην Ελλάδα .Σχετική αναφορά έχει κάνει και ο δημοσιογράφος Καράμπελας στο βιβλίο του “το Ελληνικό αντάρτικο πόλης 1974-1985”. Μεταξύ άλλων, πολιτικοί και δημοσιογράφοι προσκείμενοι στη Νέα Δημοκρατία κατά καιρούς είχαν ισχυριστεί ότι η 17 Νοέμβρη είχε ως αρχηγό τον Ανδρέα Παπανδρέου και κατευθυνόταν από παπανδρεϊκούς αξιωματικούς και στελέχη της ΕΥΠ: η Βιργινία Τσουδερού, Υφυπουργός Εξωτερικών στην κυβέρνηση Μητσοτάκη, κατηγόρησε ως καθοδηγητές της ελληνικής τρομοκρατίας τον Κώστα Τσίμα, που στις κυβερνήσεις ΠΑΣΟΚ 1981-1989 ήταν Διοικητής της ΕΥΠ και Γενικός Γραμματέας του Υπουργείου Δημόσιας Τάξης και τον Διευθυντή του Τμήματος Ασφαλείας της ΕΥΠ, Συνταγματάρχη Γιάννη Αλεξάκη. Όπως, όμως, αποκαλύφθηκε μετά την εξάρθρωση της οργάνωσης, η μοναδική σχέση 17 Νοέμβρη και ΠΑΣΟΚ ήταν το γεγονός ότι ο Δημήτρης Κουφοντίνας ήταν μέλος της ΠΑΜΚ (οργάνωση του ΠΑΣΟΚ για μαθητές λυκείου) και θαυμαστής του Ανδρέα Παπανδρέου στα εφηβικά του χρόνια.
Α.Ο. Αιγάλεω (καλαθοσφαίριση)
Ο Αθλητικός Όμιλος Αιγάλεω είναι ελληνικό αθλητικό σωματείο που δραστηριοποιείται στο Αιγάλεω, στην Αθήνα όπου και βρίσκονται οι έδρες των τμημάτων του. Οι ομάδες καλαθοσφαίρισης αποτελούν νομικά ερασιτεχνικά τμήματα του συλλόγου.
Επίσημα χρώματα του συλλόγου είναι το μπλε και το λευκό, ενώ η ιστορία του τμήματος ξεκινά το 1956 με πρωτεργάτη τον Αλέξανδρο Σταυρόπουλο. Έδρα όλων των τμημάτων καλαθοσφαίρισης αποτελεί το Δημοτικό Γυμναστήριο Αιγάλεω «Σταύρος Βενέτης», χωρητικότητας 2.000 θέσεων, που αντλεί το όνομά του από τον αθλητή και παράγοντα του συλλόγου Σταύρο Βενέτη.
Ιστορική αναδρομή
Το τμήμα ανδρικής καλαθοσφαίρισης του Αιγάλεω ιδρύθηκε το 1956 χάρις στις προσπάθειες του Αλέξανδρου Σταυρόπουλου, ο οποίος ήταν και κύριος χρηματοδότης των τμημάτων καλαθοσφαίρισης και πετοσφαίρισης για αρκετά χρόνια.
Η μακρά πορεία του συλλόγου ξεκίνησε με την πρώτη του επίσημη συμμετοχή στο Πρωτάθλημα της Γ' Κατηγορίας Αθηνών. Μετά από 15 έτη στασιμότητας, το Αιγάλεω κέρδισε το 1971 την πρώτη του άνοδο στη Β' Κατηγορία, ενώ δύο χρόνια μετά ανήλθε στην Α' Κατηγορία Αθηνών.
Την περίοδο 1974-75, το Αιγάλεω έγινε ο πρώτος σύλλογος από τη Δυτική Αθήνα που μετείχε σε Εθνική Κατηγορία και συγκεκριμένα στον Α' Όμιλο Νότου της Β' Εθνικής. Με προπονητή το Γιώργο Αμερικάνο, κατέλαβε την 4η θέση της τελικής βαθμολογίας, έχοντας συγκεντρώσει 4 νίκες και 6 ήττες. Την επόμενη χρονιά ωστόσο, 1975-76, η ομάδα τερμάτισε στην 7η θέση (7 νίκες - 11 ήττες), πέφτοντας στο τοπικό πρωτάθλημα της Ε.Σ.Κ.Α.
Η ομάδα κατέκτησε μέσα σε μία δεκαετία τρεις φορές το Πρωτάθλημα της Α' Κατηγορίας Ανδρών της Ε.Σ.Κ.Α. και συγκεκριμένα τις περιόδους 1987-88, 1991-92 και 1996-97. Στην πρώτη περίπτωση πέτυχε την άνοδό του στη νεοσύστατη τότε Γ' Εθνική Κατηγορία, ενώ στη δεύτερη επανήλθε μέσω αγώνων κατάταξης με πρωταθλητές των επαρχιακών Ενώσεων. Όσον δε αφορά στην τρίτη των περιπτώσεων, η ομάδα κατέκτησε την πανηγυρική άνοδο στη Γ΄ Εθνική έχοντας σαν νέο ιδιοκτήτη από το καλοκαίρι του 1996, τον επιχειρηματία Γιώργο Ισηγόνη -εγγονό του σπουδαίου παλαιού αθλητή Γεώργιου Ισηγόνη- που παρέμεινε στα διοικητικά της ηνία και για τα επόμενα 12 χρόνια.
Την περίοδο 1998-99 αναδείχθηκε Πρωταθλήτρια στον Όμιλό της στο πλαίσιο της Γ' Εθνικής. Παράλληλα αγωνίστηκε στον τελικό του Κυπέλλου Ανδρών της Ε.Σ.Κ.Α. Η αλλαγή της χιλιετίας βρήκε κατά συνέπεια το σύλλογο του Αιγάλεω να διαγωνίζεται στο Πρωτάθλημα της Β' Εθνικής για πρώτη φορά μετά από 23 ολόκληρα χρόνια. Μετά τη λήξη της περιόδου 1999-00 βρέθηκε στη 12η θέση της κατάταξης, εντός της ζώνης του υποβιβασμού, με το αποτέλεσμα να κρίνεται στην τελευταία αγωνιστική. Ωστόσο η νέα παραμονή του στη Γ' Εθνική αποδείχθηκε πολύ σύντομη, καθώς την περίοδο 2000-01, με συγκομιδή 24 νίκες και 2 ήττες, κατέκτησε την κορυφή του Ομίλου του, επιστρέφοντας στην αμέσως ανώτερη κατηγορία.
Εγκαινιάζοντας μια νέα προσπάθεια στη Β' Εθνική, το Αιγάλεω κατά την περίοδο 2001-02 συγκέντρωσε ισάριθμες νίκες και ήττες, παραμένοντας στην κατηγορία μετά την κατάληψη της 8ης θέσης. Την ίδια ακριβώς θέση με την ίδια επίδοση κατέλαβε και την επόμενη χρονιά, 2002-03 (στην πράξη επρόκειτο για τετραπλή ισοβαθμία στην 6η θέση). Η χρονιά 2003-04 έφερε μια σημαντική επιτυχία στο σύλλογο, ο οποίος κατόρθωσε να κατακτήσει για πρώτη φορά στην ιστορία του το Πρωτάθλημα της Β' Εθνικής, κάτι που σήμαινε και την άνοδό του στην Α2 Εθνική.
Αγωνιζόμενο στη δεύτερη τη τάξει κατηγορία της ελληνικής καλαθοσφαίρισης πλέον, το Αιγάλεω πέτυχε τη χρονιά 2004-05 την παραμονή του εκεί, έχοντας καταλάβει την 8η θέση. Εντούτοις, τη χρονιά 2005-06 κατόρθωσε να κάνει την υπέρβαση, παίρνοντας τη 2η θέση πίσω από την Ολυμπιάδα Πατρών την οποία και ακολούθησε στην Α1 Εθνική.
Την αγωνιστική περίοδο 2006-07, οπότε και εγκαινιάστηκε η πιο πρόσφατη παραμονή του συλλόγου στο υψηλότερο επίπεδο, ο τελευταίος είχε κακές αποδόσεις, γλυτώνοντας για μία θέση τον υποβιβασμό (τερμάτισε 12ος σε σύνολο 14ων συλλόγων). Η επόμενη χρονιά, 2007-08, υπήρξε λιγότερο αγχώδης για το Αιγάλεω, το οποίο, έχοντας προπονητή το Θανάση Σκουρτόπουλο, πέτυχε εντυπωσιακά αποτελέσματα , χάρις στα οποία και τερμάτισε στην «ασφαλή» 9η θέση. Μάλιστα, έχασε ακριβώς την τελευταία στιγμή και λόγω οικονομικών προβλημάτων που προέκυψαν με τη λήξη της σεζόν, τη συμμετοχή του στα Play-Off του Πρωταθλήματος. Δεν είχε, ωστόσο, την ίδια τύχη την περίοδο 2008-09, κατά την οποίο συγκέντρωσε μόλις 6 νίκες σε σύνολο 26 αγώνων, τερμάτισε στην προτελευταία θέση και ακολούθησε την Α.Ε.Λ. στην Α2 Εθνική. Στο ίδιο χρονικό διάστημα αντιμετώπιζε σοβαρά οικονομικά και διοικητικά προβλήματα, με αποτέλεσμα να αναλάβει τη λειτουργία του συλλόγου «επιτροπή σωτηρίας» μετά τη λήξη των αγώνων το καλοκαίρι.
Αγωνιστική περίοδος 2013-14
300px|thumb|Το [[Δημοτικό Γυμναστήριο Αιγάλεω Σταύρος Βενέτης|Δημοτικό Γυμναστήριο Αιγάλεω «Σταύρος Βενέτης» (2012), έδρα των τμημάτων καλαθοσφαίρισης του Αιγάλεω Α.Ο.]] Κατά την αγωνιστική περίοδο 2013-14, ο Αιγάλεω Α.Ο. διαγωνίστηκε στο Πρωτάθλημα της Β' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον Όμιλο Βορρά. Έχοντας συγκεντρώσει 12 νίκες και 14 ήττες, κατέλαβε την 11η θέση της τελικής βαθμολογίας με αποτέλεσμα να υποβιβαστεί στη Γ' Εθνική ύστερα από 13 χρόνια.
Έδρα του συλλόγου είναι το Δημοτικό Γυμναστήριο Αιγάλεω «Σταύρος Βενέτης», χωρητικότητας 2.000 θέσεων. Πρόεδρος του διοικητικού συμβουλίου από τον Ιούλιου του 2014 είναι ο νομικός Αλέξης Κούγιας και γενικός αρχηγός του τμήματος ο Νίκος Χαραλαμπόπουλος. Καθήκοντα πρώτου προπονητή εκτέλεσε από το Μάρτιο του 2014 ο Δημήτρης Λιόγας. Το ρόστερ του Αιγάλεω για την αγωνιστική περίοδο 2013-14 συνέθεσαν οι παρακάτω αθλητές:
Αγωνιστική περίοδος 2014-15
Την Τετάρτη 16 Ιουλίου του 2014, η διοίκηση της ομάδας ανακοίνωσε την πρόσληψη του προπονητή Γιώργου Σιγάλα. Ωστόσο, στις 26 Αυγούστου ο Σιγάλας παραιτήθηκε, για να αντικατασταθεί, τρεις ημέρες αργότερα από τον Σπύρο Σταθούλη. . Παραταύτα με την έναρξη του πρωταθλήματος ο Σταθούλης διαφώνησε με τη διοίκηση σε θέματα σχετικά με τις μετεγγραφές και διέκοψε τη συνεργασία. Χρέη προπονητή, εκτέλεσε ο εκ των προπονητών των Ακαδημιών του Τμήματος, Βασίλης Χρυσαλάς και χρέη εφόρου καλαθοσφαίρισης ο παλαίμαχος παίκτης του συλλόγου Γιώργος Θωμόπουλος. Από την 7η αγωνιστική και εν μέσω τεράστιων, πλέον, μετά την αποχώρηση του Αλ. Κούγια, οικονομικών δυσχερειών, νέος τεχνικός ανέλαβε ο Γιώργος Δρουμπούκης. Στα τελευταία παιχνίδια την ομάδα κωουτσάρισε ο Β. Χρυσαλάς. Σημαντικότατη διάκριση για το σύλλογο αποτέλεσε η παρουσία του νεαρού διεθνή πλέι-μέικερ Ιάκωβου Μιλεντίγιεβιτς - Αλιφιέρη στην Εθνική Ομάδα των Εφήβων που αναδείχθηκε Πρωταθλήτρια Ευρώπης το καλοκαίρι του 2015 Ο Ιάκωβος Μιλεντίγιεβιτς - Αλιφιέρης ο οποίος υπήρξε αθλητής του Αιγάλεω Α.Ο. από το 2005 έως 2015 με διακρίσεις στα τμήματα υποδομών (Παμπαίδες - Παίδες - Έφηβοι) και έχοντας επί 3 έτη βασικό και κύριο ρόλο στην Αντρική ομάδα είναι ο πρώτος εν-ενεργεία αθλητής του συλλόγου που κατακτά τέτοιου είδους επίτευγμα.
Πρόσφατα χρόνια
Στα 2015 το τμήμα υπέστη δεύτερο συνεχόμενο υποβιβασμό και βρέθηκε στο τοπικό πρωτάθλημα της ΕΣΚΑ, επιστρέφοντας εκεί μετά από 18 ολόκληρα χρόνια. Για την περίοδο 2015-16 την ευθύνη της τεχνικής ηγεσίας είχε ο Κώστας Μιχελιουδάκης, πρώην αθλητής του συλλόγου, με επιπλέον θητεία σε Ολυμπιάδα Αιγάλεω, ΑΕΚ, Έσπερο και Απόλλωνα Αθηνών. Ωστόσο, έπειτα από μια σειρά μέτριων αποτελεσμάτων, ο Μιχελιουδάκης υπέβαλλε την παραίτησή του στις 25 Νοεμβρίου του 2015 και την ομάδα ανέλαβε προσωρινά ο έχων την ευθύνη των Τμημάτων Υποδομών παλαίμαχος Κώστας Μαγκουνής. Στις 9 Δεκεμβρίου 2015 ο Αιγάλεω Α.Ο. ανακοίνωσε επίσημα την πρόσληψη του προπονητή Κώστα Ρουμελιώτη. Την περίοδο 2016-17 αρχικά προσλήφθηκε σαν τεχνικός ο Βαγγέλης Καβάσιλας, ωστόσο μετά τις πρώτες αγωνιστικές τον διαδέχτηκε ο Γιάννης Τσακίρης Απ΄τα μέσα του Δεκεμβρίου 2016, εντούτοις, επανήλθε στην τεχνική ηγεσία του τμήματος ο Κώστας Μιχελιουδάκης με τον οποίο ολοκληρώθηκε η περίοδος 2016-17. Το 2017-18 αρχικά την ομάδα ανέλαβε ο Τάκης Πανούλιας, όμως σύντομα τον αντικατέστησε ο Δημήτρης Λιόγας με βοηθό του το Μανώλη Ιμπραημάκη. Με την προσθήκη έμπειρων αθλητών όπως ο Καλλινικίδης, ο Καράβολας , ο Κουκουράβας και ο Κούρτης , η ομάδα πέτυχε ένα απόλυτο σερί επιτυχιών και έγινε το πρώτο φαβορί για την άνοδο-επιστροφή στη Γ΄ Εθνική. Την περίοδο 2018-19 η ομάδα καθοδηγήθηκε αρχικά από τον Παναγιώτη Ζωντό, που αποχώρησε στη συνέχεια, για να αντικατασταθεί από το συνεργάτη του, Μανώλη Ιμπραημάκη. Το Αιγάλεω πραγματοποίησε πρωταγωνιστική εμφάνιση και κατέκτησε τον τίτλο στον Α' όμιλο Νότου της Γ΄ Εθνικής, επιστρέφοντας στη Β'  Εθνική. Την περίοδο 2019-20 ξεκίνησε με προπονητή το Δημήτρη Λιόγα, έχοντας εξαιρετική πορεία, ωστόσο στις 26 Δεκεμβρίου 2019 ο Λιόγας αποχώρησε, παραχωρώντας τη θέση του στον Κώστα Σορώτο. Το πρωτάθλημα διακόπηκε λόγω της πανδημίας του κορονοϊού και η τελική βαθμολογία διαμορφώθηκε βάσει της θέσης που κατείχαν οι ομάδες τη στιγμή της διακοπής (21η αγωνιστική), το Αιγάλεω έτσι κατέλαβε την τρίτη θέση με 35 βαθμούς (14 νίκες - 7 ήττες).
Διακεκριμένοι καλαθοσφαιριστές
200px|thumb|Ο Αντρέ Πάτερσον (δεξιά) σε θεαματικό κάρφωμα με τα χρώματα του Αιγάλεω (2007).
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης το 1956
Αισχίνης ο Χίος
Ο Αισχίνης ο Χίος (4ος αιώνας) ήταν ιατρός με καταγωγή από τη Χίο. Μετακόμισε στην Αθήνα όπου φαίνεται να μην είχε ιδιαίτερη επιτυχία ως ιατρός, γνώρισε μεγάλη φήμη ωστόσο μετά από την επιτυχή αντιμετώπιση του έντονου πυρετού από τον οποίο είχε προσβληθεί ο ιστορικός Ευνάπιος.
Παραπομπές
Κατηγορία:Αρχαίοι Έλληνες ιατροί Κατηγορία:Αρχαίοι Χίοι
Απόστολος Ματθαίος
Η πορεία του Αποστόλου Ματθαίου ήταν μεγάλη αφού κήρυττε για δώδεκα χρόνια μετά την Πεντηκοστή στην Παλαιστίνη και έπειτα κήρυξε σε άλλα έθνη για την διάδοση του Χριστιανισμού. Στον Απόστολο Ματθαίο αποδίδεται η συγγραφή του πρώτου Ευαγγελίου, που φέρει και το όνομά του.
Λίγα είναι γνωστά για τη ζωή και τη δράση του Ματθαίου. Αν και μεταγενέστερες παραδόσεις μιλούν για μαρτυρικό θάνατο στην πυρά ή εκτέλεση με ξίφος, η πιθανότερη εκδοχή είναι αυτή του Ηρακλείωνα την οποία παραθέτει ο Κλήμης Αλεξανδρείας και αναφέρει ότι ο Ματθαίος πέθανε από φυσικό θάνατο. Ο Ματθαίος κατά την παράδοση κήρυξε το Ευαγγέλιο στην Αιθιοπία, όπου και πέθανε μαρτυρικά. Στην Αιθιοπία η Αγία Ιφιγένεια ασπάστηκε τον χριστιανισμό από τον Απόστολο Ματθαίο.
Αγιογραφία
thumb|right|180px|Ο Απόστολος και Ευαγγελιστής Ματθαίος Η αγιογράφηση του Ευαγγελιστή Ματθαίου, όπως και των άλλων τριών ευαγγελιστών, φέρεται σε όλες τις ορθόδοξες εκκλησίες σε μία από τις τέσσερις μεγάλες κόγχες που δημιουργούνται στη βάση των τεσσάρων τόξων επί των οποίων στηρίζεται ο τρούλος των εκκλησιών.
Εξωτερικοί σύνδεσμοι
Ματθαιος Ματθαιος Ματθαίος
Συγγουνέικα Άρτας
Τα Συγγουνέικα είναι ένας μικρός οικισμός του Δήμου Αρταίων με 24 μόνιμους κατοίκους (απογραφή 2011), στον κάμπο της Άρτας και απέχουν από την πόλη περίπου 4 χιλιόμετρα.
Σύμφωνα με το Σχέδιο Καποδίστρια, τα Συγγουνέικα υπήρξαν μέχρι το τέλος του 2010, οικισμός του Δήμου Αρταίων με έδρα την Άρτα. Με βάση τη νέα διοικητική διαίρεση που προβλέπει το Σχέδιο Καλλικράτης, τα Συγγουνέικα παρέμειναν στο Δήμο Αρταίων. Τα Συγγουνέικα μαζί με τα Θανασαίικα και τους Κωστακιούς αποτελούν την τοπική κοινότητα Κωστακιών με συνολικό πληθυσμό 2.133 κατοίκους.
Τοποθεσία και Πρόσβαση
Τα Συγγουνέικα βρίσκονται δίπλα στο γήπεδο Κωστακιών και γειτνιάζουν με τους Κωστακιούς και τη Γαβριά και απέχουν 1 χιλιόμετρο από τις εγκαταστάσεις των σχολών του ΤΕΙ Ηπείρου. Ο οικισμός συνδέεται οδικώς με την Άρτα μέσω της Επαρχιακής οδού Άρτας–Κορωνησίας. Τον οικισμό εξυπηρετούν οι γραμμές Άρτα - Βίγλα, Άρτα - Μύτικα, Άρτα - Κορωνησία και Πέτα - Ανέζα του Αστικού ΚΤΕΛ Άρτας.
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Αρταίων
Άνγκους Γιανγκ
Ο Άνγκους Γιανγκ (Angus McKinnon Young, 31 Μαρτίου 1955) είναι Αυστραλός κιθαρίστας της χαρντ ροκ μουσικής σκηνής, γεννημένος στην Σκωτία, γνωστός ως κιθαρίστας και βασικός συνθέτης των AC/DC από την ίδρυση τους μέχρι σήμερα. Έχει γίνει διάσημος για την εμφάνιση του επί σκηνής με σχολική ενδυμασία, όπως και για την έντονη ενέργεια που βγάζει στις συναυλίες του συγκροτήματος. Το περιοδικό "Rolling Stone" τον κατέταξε 24ο στην λίστα με τους εκατό καλύτερους κιθαρίστες όλων των εποχών.
Βιογραφία
Ο Γιανγκ γεννήθηκε το 1955 στην Γλασκώβη και είναι το όγδοο και μικρότερο παιδί του Ουίλιαμ και της Μάργκαρετ Γιανγκ. Όταν βρισκόταν σε ηλικία οκτώ ετών, η οικογένεια του μετακόμισε στο Σίδνεϊ και ξεκίνησε την φοίτηση του στο "Ashfield Boys High School". Σταμάτησε το σχολείο στα δεκαπέντε του και ξεκίνησε να παίζει κιθάρα, αφού αρχικά είχε ασχοληθεί με το μπάντζο. Το 1970 αγόρασε την πρώτη του Gibson SG και εντάχθηκε στους Kantuckee μαζί με τον τραγουδιστή και κιθαρίστα Μαρκ Σνέντον, τον μπασίστα Τζον Στίβενς και το ντράμερ Τρέβορ Τζέιμς.
Το 1973, σχημάτισε τους AC/DC μαζί με τον αδελφό του Μάλκολμ, τον Κόλιν Μπούρτζες, τον Λάρι Βαν Κριντ και τον Ντέιβ Έβανς. Την επόμενη χρονιά έγινε μέλος του συγκροτήματος ο τραγουδιστής Μπον Σκοτ και κυκλοφόρησαν το πρώτο τους άλμπουμ με τίτλο "High Voltage", το 1975.
left|180px|thumb|Ο Άνγκους Γιανγκ μαζί με τον Μπράιαν Τζόνσον, επί σκηνής Ο Γιανγκ κατέληξε στο να φοράει σχολική ενδυμασία κατά τις ζωντανές τους εμφανίσεις, αφού είχε δοκιμάσει να ντυθεί γορίλας, Spider-Man, Ζορό και μία κωμική εκδοχή του Superman με την ονομασία Super-Ang. Την στολή του μαθητή την έραψε η αδελφή του, Μάργκαρετ και όταν έγινε δύσχρηστη αποφάσισε να φορέσει την δική του σχολική ενδυμασία.
Μέχρι το 1977, οι AC/DC έγιναν ένα από τα πιο επιτυχημένα ροκ συγκροτήματα της πατρίδας τους, ενώ η δημοτικότητα τους άρχισε να ανεβαίνει στην Ευρώπη μετά τα άλμπουμ "Let There Be Rock", "Powerage" και το ζωντανά ηχογραφημένο "If You Want Blood (You Got It)". Το "Highway To Hell" του 1979 οδήγησε τους AC/DC σε επίπεδο αστέρων, ανεβαίνοντας στο Top-10 στην Μεγάλη Βρετανία και το # 17 στην αντίπερα όχθη του Ατλαντικού. Πριν ξεκινήσουν τις ηχογραφήσεις του επόμενου τους άλμπουμ, ο τραγουδιστής Μπον Σκοτ πέθανε από δηλητηρίαση από αλκοόλ, στις 19 Φεβρουαρίου 1980.
Αντικαταστάτης του ήταν ο Μπράιαν Τζόνσον των Geordie και το άλμπουμ "Back In Black" αφιερώθηκε στην μνήμη του αποθανόντα τραγουδιστή. Το συγκεκριμένο άλμπουμ έχει φθάσει να είναι το δεύτερο πιο εμπορικό άλμπουμ παγκοσμίως, με πωλήσεις που αγγίζουν τα πενήντα εκατομμύρια αντίτυπα. Το "For Those About To Rock" που ακολούθησε ανέβηκε στο # 1 των αμερικάνικων τσαρτ, αλλά προβλήματα υγείας λόγω των καταχρήσεων των μελών του σχήματος, οδήγησαν την δημοτικότητα των AC/DC σε πτώση κατά την δεκαετία του '80.
Το άλμπουμ "The Razor's Edge" του 1990 επανέφερε τις πωλήσεις του συγκροτήματος σε υψηλότερα επίπεδα, αφού οι πωλήσεις του ξεπέρασαν τα δέκα εκατομμύρια αντίτυπα, παγκοσμίως. Ακολούθησαν τα "AC/DC Live" (1992), "Ballbreaker" (1995) και "Stiff Upper Lip" (2000), εδραιώνοντας τους AC/DC ως ένα από τα σπουδαιότερα ονόματα του Hard Rock. Οκτώ χρόνια μετά το "Stiff Upper Lip", το συγκρότημα επανήλθε με τον δίσκο "Black Ice", ο οποίος σκαρφάλωσε στην κορυφή των τσαρτ σε 29 χώρες και έγινε πολυπλατινένιος στις 14 εξ αυτών. Δύο χρόνια αργότερα, κυκλοφόρησε η συλλογή "Iron Man 2" ως σάουντρακ της ομώνυμης ταινίας, η οποία έγινε το τρίτο # 1 άλμπουμ των AC/DC στην Μεγάλη Βρετανία. Το συγκρότημα δουλεύει πάνω στο επόμενο του άλμπουμ, με σκοπό μία κυκλοφορία μέσα στο 2015.
Ο Γιανγκ διαμένει με την οικογένεια του στο Σίδνεϊ. Απέχει από το αλκοόλ, αν και είναι φανατικός καπνιστής. Τον Μάιο του 2012, το αυστραλιανό περιοδικό "Guitar Magazine", ανακήρυξε τον Άνγκους Γιανγκ ως τον κορυφαίο Αυστραλό κιθαρίστα όλων των εποχών.
Δισκογραφία (με τους AC/DC)
2020
Εξωτερικοί σύνδεσμοι
Κατηγορία:Ροκ μουσικοί Κατηγορία:Αυστραλοί μουσικοί Κατηγορία:Μέλη των AC/DC Κατηγορία:Ροκ μουσική
Πτολεμαίος ο Επίγονος
O Πτολεμαίος ο Επίγονος από τη Δυναστεία των Λυσιμαχιδών ήταν Μακεδόνας ευγενής με Θεσσαλική καταγωγή.
Βιογραφία
Ήταν γιος του Λυσιμάχου -από τους επιγόνους του Αλεξάνδρου Γ΄ του Μεγάλου- βασιλιά της Θράκης, της Μ. Ασίας & της Μακεδονίας και της δεύτερης συζύγου του Αρσινόης Β΄, κόρης του Πτολεμαίου Α΄ της Αιγύπτου. Ήταν το πρώτο εγγόνι του Πτολεμαίου Α΄. Αμφιθαλή, μικρότερα αδέλφια του ήταν ο Λυσίμαχος και ο Φίλιππος.
Ο πατέρας του από πρώτο του γάμο είχε τέκνα τον Αγαθοκλή και την Αρσινόη Α΄, ενώ από μία παλλακίδα του είχε γιο τον Αλέξανδρο.
Ο Πτολεμαίος γεννήθηκε και μεγάλωσε στην Έφεσο, που για ένα διάστημα είχε μετονομαστεί σε Αρσινόεια, προς τιμήν της μητέρας του. Το 282 η μητέρα του κατηγόρησε τον Αγαθοκλή για συνωμοσία και ο Λυσίμαχος διέταξε την εκτέλεσή του. Τότε η σύζυγος τού Αγαθοκλή, η Λυσάνδρα διέφυγε με τα παιδιά της και τον Αλέξανδρο στη Βαβυλώνα, στην Αυλή του Σελεύκου Α΄ και ζήτησε τη βοήθειά του. Αυτός βρήκε έτσι αφορμή να επεκταθεί στη Μ. Ασία: το 281 στη μάχη στο Κορυπεδίο της Φρυγίας ο Σέλευκος Α΄ νίκησε τον Λυσίμαχο, που σφαγιάστηκε. Ο νικητής πρόσθεσε τη Μ. Ασία στην αυτοκρατορία του.
Η μητέρα του, που ως τότε είχε τον έλεγχο του Αιγαίου ως μέρους του βασιλείου του ανδρός της, διέφυγε με τα τέκνα της στην Κασσάνδρεια (πρώην Ποτίδαια, στον ισθμό της χερσονήσου της Κασσάνδρας). Η Αρσινόη Β΄, για να εξασφαλίσει τη διαδοχή στον γιο της Πτολεμαίο, παντρεύτηκε τον Πτολεμαίο Κεραυνό ετεροθαλή αδελφό της, Ο Πτολεμαίος Κεραυνός ήταν πρωτότοκος, όμως εκτοπίστηκε από τη διαδοχή ένεκα της μητριάς του. Κατέφυγε τότε στην Αυλή του Σέλευκου Α΄, τον οποίο σκότωσε μετά τη μάχη του Κορυπεδίου για να καταλάβει το βασίλειό του. Τελικά διέφυγε στη Λυσιμάχια της Θράκης και από τον στρατό ανακηρύχθηκε βασιλιάς της Θράκης και της Μακεδονίας (281-279), η οποία εκτεινόταν ως τη νότιο Ελλάδα. Ο γάμος έγινε για λόγους πολιτικής, αλλά δεν ήταν ευτυχής. Η θέση του Κεραυνού ενισχύθηκε τόσο, που η Αρσινόη Β΄ και τα τέκνα της συνωμότησαν εναντίον του, όταν έλειπε σε εκστρατεία. Τα αντίποινα του Κεραυνού ήταν γρήγορα: κατέλαβε την Κασσάνδρεια και σκότωσε τους μικρότερους αδελφούς του Πτολεμαίου Επιγόνου, τον Λυσίμαχο και τον Φίλιππο, ενώ η Αρσινόη Β΄ και ο Επίγονος διέφυγαν.
Διεκδικητής του θρόνου της Μακεδονίας και συμβασιλιάς στην Αίγυπτο
Οι δύο φυγάδες έφθασαν στην Αίγυπτο, στον Πτολεμαίο Β΄ (αμφιθαλή αδελφό της Αρσινόης Β΄) και ζήτησαν προστασία. Το 279 ο Βόλγιος οδήγησε τους Γαλάτες του να εισβάλουν στα Βαλκάνια, συγκρούστηκε με τον Κεραυνό, τον αιχμαλώτισε και τον σκότωσε. Ακολούθησε χάος στην Ελλάδα. Ο Πτολεμαίος Επίγονος ήταν ο φυσικός διάδοχος στη Μακεδονία & Θράκη · μετέβη στην Ιλλυρία και ζήτησε τη βοήθεια του βασιλιά της Μονούνιου Α΄. Με τη συνδρομή του προσπάθησε δύο φορές να ανακτήσει τη Μακεδονία, αλλά απέτυχε. Ο στρατός εξέλεγε βραχύβιους βασιλείς: τον Μελέαγρο, αδελφό του Κεραυνού (279), τον Αντίπατρο, εξάδελφο των τριών αδελφών βασιλέων της Μακεδονίας, γιων του Κασσάνδρου και τον στρατηγό Σωσθένη (279-277). Η αναρχία έληξε το 277, όταν ο Αντίγονος Β΄ Γονατάς, γιος του Δημητρίου Α΄ Πολιορκητή νίκησε τους Γαλάτες κοντά στη Λυσιμάχια της Θράκης και αναγνωρίστηκε βασιλιάς.
Έπειτα από την αποτυχία του Πτολεμαίου Επιγόνου να ανακτήσει το βασίλειο του πατέρα του, κατέφυγε στους συγγενείς του στην Αίγυπτο. Εκεί η ετεροθαλής αδελφή του Αρσινόη Α΄ είχε παντρευτεί τον Πτολεμαίο Β΄ και απέκτησε τον Πτολεμαίο Γ΄, τον Λυσίμαχο και τη Βερενίκη. Κάποια στιγμή στο διάστημα 279-274/3, έφθασε στην Αίγυπτο και η μητέρα του Αρσινόη Β΄. Μάλλον με υποκίνηση αυτής, η Αρσινόη Α΄ κατηγορήθηκε για συνωμοσία εναντίον του Πτολεμαίου Β΄· ο βασιλιάς χώρισε τη σύζυγό του και την εξόρισε στον Κοπτό της νότιας Αιγύπτου. Τότε η Αρσινόη Β΄ παντρεύτηκε τον αδελφό της Πτολεμαίο Β΄· απεβίωσε μέσα στο διάστημα 270-260. O Πτολεμαίος Β΄ δήλωσε τα (τρία) τέκνα του από την Αρσινόη Α΄ ως τέκνα του από την Αρσινόη Β΄ και τον Πτολεμαίο Επίγονο ως τέκνο του. Οι πηγές δεν αναφέρουν τον Επίγονο από την άφιξή του στην Αίγυπτο ως το τέλος της μητέρας του. Από πορτραίτα, επιγραφές, νομίσματα και παπύρους γνωρίζουμε, ότι έγινε συμβασιλιάς. Μάλλον ο Πτολεμαίος Β΄ το έκανε για να βοηθηθεί στον Χρεμωνίδειο Πόλεμο, που μόλις είχε ξεκινήσει.
Η πρώτη μνεία του ως συμβασιλιά είναι σε έναν πάπυρο του Νοεμβρίου του 267 και η τελευταία τον Σεπτέμβριο του 259. Είναι πιθανό να μνηστεύθηκε την κόρη του Πτολεμαίου Β΄, τη Βερενίκη. Στη μεγάλη στήλη της Μένδης (264/3) απεικονίζεται ενήλικος, να φορά το φαραωνικό στέμμα του πολέμου, που σημαίνει, ότι είχε ενεργό θέση στην Αυλή και στον πόλεμο. Το στέμμα είναι σημαντική δήλωση και σύμβολο διαδοχής. Σύμφωνα με τις ενδείξεις λοιπόν, προοριζόταν για διάδοχος.
Εξέγερση και κυβερνήτης της Τελμησσού
Το 262/1 ο βασιλιάς τον έστειλε στη Μίλητο ως εκπρόσωπό του με σκοπό να του αναφέρει την πολιτική κατάσταση. Εκεί ήταν τύραννος ο Τίμαρχος ο Μιλήσιος. Για άγνωστο λόγο, ο Επίγονος με τον Τίμαρχο εξεγέρθηκαν εναντίον του Πτολεμαίου Β΄ το 259/8. Κατά τον Β΄ Συριακό Πόλεμο μεταξύ των Σελευκιδών και των Πτολεμαίων, ο Αντίοχος Β΄ Θεός κατέλαβε τη Μίλητο και σφαγίασε τον Τίμαρχο το 258. Ο Επίγονος συμφιλιώθηκε με τον Πτολεμαίο Β΄, ο οποίος όμως έληξε τη συμβασιλεία και τον απέκλεισε από τη διαδοχή. Του έδωσε πάντως τη διακυβέρνηση της Τελμισσού στη Λυκία, με σκοπό να εγκαθιδρύσει εκεί ο Επίγονος δική του δυναστεία, υποτελής στην Αίγυπτο. Η πόλη ανήκε πιο πριν στο βασίλειο τού πατέρα τού Πτολεμαίου Επιγόνου, τού Λυσιμάχου. Στην Τελμησσό βρέθηκε επιγραφή του 258, που αναφέρει, ότι ο Πτολεμαίος Επίγονος έφθασε ως αξιωματούχος του Πτολεμαίου Β΄ και του δόθηκε μεγάλη ιδιοκτησία. Έμεινε εκεί ώσπου απεβίωσε τον Φεβρουάριο τού 240.
Η θέση του ήταν ημι-αυτόνομη, όπως δείχνουν τα κάτωθι:
Είχε μεγάλο βαθμό αυτονομίας και χαλαρή υποτέλεια στους Πτολεμαίους. Απέκτησε επιρροή και στις γύρω πόλεις. Άλλαξε τον φόρο της δεκάτης (του 1/10) σε εισφορά (απόμειρα) σε σιτηρά, κεχρί, όσπρια, σουσάμι και άλλες καλλιέργειες. Εισήγαγε εισφορές σε δενδροκαλλιέργειες και βοσκότοπους, τυπικοί φόροι της Αιγύπτου. Το νέο σύστημα ήταν πιο απλό από το προηγούμενο Αιγυπτιακό, που εφαρμοζόταν στην υπόλοιπη Πτολεμαϊκή Μ. Ασία.
Οι Ελέφαντες Θυμούνται
Οι Ελέφαντες Θυμούνται - (Elephants Can Remember) είναι αστυνομικό μυθιστόρημα γραμμένο από την Άγκαθα Κρίστι. Πρωτοεκδόθηκε το 1972.
Πτολεμαίος ο Επίγονος
Εξέγερση και κυβερνήτης της Τελμησσού
Πριν αποβιώσει το 240 ο Πτολεμαίος, ο φαραώ έδωσε ακόμη μία τιμή στον Επίγονο, ως επιβράβευση της φροντίδας του για την πόλη. Όταν απεβίωσε, μία επιγραφή αναφέρει τον Επίγονο ως "Πτολεμαίο, γιο του Πτολεμαίου (Β΄) και της Αρσινόης (Β΄) Θεών Φιλαδέλφων".
Οι Ελέφαντες Θυμούνται
Πρωταγωνιστεί ο Βέλγος ντετέκτιβ της, Ηρακλής Πουαρό, και η συνεργάτιδά του Αριάδνη Όλιβερ. Αυτό είναι το τελευταίο βιβλίο που εμφανίζονται και οι δύο, αλλά εκδοτικά ο Πουαρό επανεμφανίστηκε στην Αυλαία, που είχε γραφτεί την δεκαετία του 1940, αλλά εκδόθηκε τελευταίο. Το βιβλίο έχει να κάνει με θέματα μνήμης.
Πτολεμαίος ο Επίγονος
Οικογένεια
Κατά τη συμβασιλεία του ή όταν έγινε κυβερνήτης της Τελμισσού, νυμφεύτηκε μία Ελληνίδα αριστοκράτισσα και είχε τέκνα:
Η ταυτότητά του
Είναι η πιο αμφιλεγόμενη στη γενεαλογία. Αναφέρεται ως:
Οι Ελέφαντες Θυμούνται
Πλοκή
Δέκα χρόνια νωρίτερα, τα σώματα του Στρατηγού Άλιστερ Ρέιβενσκροφτ και της γυναίκας του, Μάργκαρετ, βρέθηκαν κοντά στο σπίτι τους στο Όβερκλιφ. Και οι δύο είχαν σκοτωθεί από σφαίρα, και ένα ρεβόλβερ με μόνο τα αποτυπώματά τους υπήρχε εκεί. Στην αρχική έρευνα, κανείς δεν στάθηκε ικανός να αποδείξει εάν η υπόθεση ήταν διπλή αυτοκτονία, ή φόνος και μετά αυτοκτονία, και, αν ίσχυε το δεύτερο, ποιος σκότωσε ποιον. Το ζευγάρι άφησε πίσω του δύο παιδιά, μια κόρη, τη Σήλια και ένα γιο, τον Έντουαρντ. Αρχικά, η κυρία Όλιβερ αποθαρρύνεται από το ύφος της κυρίας Μπάρτον-Κοξ· αλλά αφού μιλάει με τη Σήλια, συμφωνεί να αναλάβει την υπόθεση. Καλεί τον φίλο της Ηρακλή Πουαρό να λύσουν μαζί αυτό το αίνιγμα. Από κοινού, κάνουν συζητήσεις με διάφορους ηλικιωμένους μάρτυρες, τους οποίους ονομάζουν "ελέφαντες", καθώς όπως τα ζώα αυτά, έχουν και αυτοί μακροχρόνιες μνήμες. Κάθε "ελέφαντας" θυμάται διαφορετικές περιπτώσεις, αλλά ο Πουαρό υπογραμμίζει δύο σημαντικά γεγονότα· η Μάργκαρετ Ρέιβενσκροφτ είχε τέσσερις περούκες όταν πέθανε και, λίγες ημέρες πριν πεθάνει, τη δάγκωσε άγρια ο σκύλος της, που κατά τ' άλλα ήταν αφοσιωμένο σκυλί.
Πτολεμαίος ο Επίγονος
Πηγές
Κατηγορία:Δυναστεία των Λυσιμαχιδών
Οι Ελέφαντες Θυμούνται
Πλοκή
Ο Πουαρό αποφασίζει να ερευνήσει βαθύτερα το παρελθόν. Αυτός και η Όλιβερ μαθαίνουν ότι η Ντόλλυ (Δωροθέα) και η Μόλλυ (Μάργκαρετ) Πρέστον-Γκρέυ, μετέπειτα κα Ρέιβενσκροφτ, ήταν δίδυμες αδελφές· και οι δύο τους πέθαναν σε μικρό χρονικό διάστημα η μία από την άλλη. Ενώ η Μόλλυ ζούσε μια συνηθισμένη ζωή, η Ντόλλυ ήταν ψυχικά ασταθής, συνδεδεμένη με δύο βίαια περιστατικά και είχε περάσει ένα διάστημα σε ψυχιατρεία. Η Ντόλλυ είχε παντρευτεί έναν Συνταγματάρχη Τζάρροου, και, λίγο μετά τον θάνατό του στην Ινδία, την υποπτεύθηκαν για το πνίξιμο του γιου της, για τον οποίο η Ντόλλυ κατηγόρησε κάποιον άλλον. Ένας δεύτερος φόνος διαπράχθηκε στη Μαλάγια, όπου η Ντόλλυ έμενε με τους Ρέιβενσκροφτ· επιτέθηκε στο παιδί του γείτονα. Ενώ έμενε με αυτούς, στο Όβερκλιφ, η Ντόλλυ υπνοβάτησε και έπεσε από έναν γκρεμό το βράδυ της 15ης Σεπτεμβρίου 1960. Η Μόλλυ και ο σύζυγός της πέθαναν σε λιγότερο από ένα μήνα αργότερα, στις 3 Οκτωβρίου.
Ο Ντέσμοντ Μπάρτον-Κοξ, αρραβωνιαστικός της Σήλια, δίνει στον Πουαρό τα ονόματα των νταντάδων που υπηρετούσαν τους Ρέιβενσκροφτ. Ο πράκτορας του Πουαρό, κύριος Γκόμπι, αναλαμβάνει να ερευνήσει την οικογένεια Μπάρτον-Κοξ, και ανακαλύπτει ότι ο Ντέσμοντ (που ξέρει ότι είναι υιοθετημένος, αλλά δεν γνωρίζει τις λεπτομέρειες της υιοθεσίας του, ούτε τις ρίζες του) είναι ο νόθος γιος μιας μακαρίτισσας ηθοποιού, της Καθλήν Φεν, με την οποία ο σύζυγος της κυρίας Μπάρτον-Κοξ είχε σχέσεις. Στη διαθήκη της, η βιολογική μητέρα του Ντέσμοντ του άφησε κάποια χρήματα, τα οποία, όσο αυτός ήταν άγαμος διαχειριζόταν η θετή του μητέρα και αν αυτός πέθαινε, θα τα έπαιρνε η ίδια. Η προσπάθεια της Μπάρτον-Κοξ να αποτρέψει τον γάμο τού Ντέσμοντ και της Σήλια (δείχνοντας ότι η μητέρα της Σήλια ίσως σκότωσε τον πατέρα της) ήταν προσπάθεια για να πάρει τα χρήματά του, αλλά δεν υπάρχει υπόνοια ότι σχεδίαζε να τον σκοτώσει.
Ο Πουαρό υποψιάζεται την αλήθεια και αυτή επιβεβαιώνεται όταν συναντά τη Ζελί, νταντά στους Ρέιβενσκροφτ τον καιρό που πέθαναν τόσο τραγικά. Επιστρέφει μαζί του από τη Λωζάννη στην Αγγλία, όπου εξηγεί την αλήθεια στον Ντέσμοντ και τη Σήλια. Δεν ήταν η Ντόλλυ που υπνοβάτησε και έπεσε από τον γκρεμό, αλλά η Ντόλλυ είχε ρίξει την αδερφή της, Μόλλυ, από εκείνον το γκρεμό, σε ένα ψυχωτικό επεισόδιο· η Μόλλυ όμως αγαπούσε την αδερφή της, και έτσι ζήτησε, καθώς πέθαινε, από τη Ζελί και τον Άλιστερ να μην πουν τίποτα, ώστε να μην συλληφθεί η Ντόλλυ για ανθρωποκτονία. Έτσι ο φόνος της Μόλλυ πέρασε για θάνατος της Ντόλλυ. Η Ντόλλυ πήρε την θέση τής αδελφής της, παίζοντας το ρόλο της Μόλλυ στους υπηρέτες. Η Μόλλυ είχε δύο περούκες και η Ντόλυ παρήγγειλε άλλες δύο, για να μοιάζει στην αδελφή της. Μόνο ο σκύλος κατάλαβε τη διαφορά, και γι' αυτό τη δάγκωσε. Ο Άλιστερ, αφού σκότωσε την Ντόλλυ, αυτοκτόνησε για να την εμποδίσει να κάνει κακό σε κάποιον άλλο. Ο Ντέσμοντ και η Σήλια αναγνωρίζουν τη θλίψη της υπόθεσης και τώρα, που ξέρουν τι συνέβη, αντιμετωπίζουν το μέλλον τους μαζί.
Χαρακτήρες
"Οι Ελέφαντες"
Αποδοχή από το κοινό
Ο Μορίς Ρίτσαρντσον στον The Observer στις 5 Νοεμβρίου είπε, "ένα ήσυχο αλλά ενδιαφέρον αστυνομικό μυθιστόρημα με ευφυή μονοζυγωτική λύση. Κάθε νεαρός ελέφαντας θα ήταν περήφανος να το έχει γράψει."
Ρόμπερτ Μπάρναρντ: "Άλλη μια υπόθεση φόνου-στο-παρελθόν, κανείς δεν θυμάται τίποτα καθαρά, συμπεριλαμβανομένης της συγγραφέως. Κάποια στιγμή μαθαίνουμε ότι ο Στρατηγός Ρέιβενσκροφτ και η σύζυγός του (το νεκρό ζευγάρι) ήταν αντίστοιχα εξήντα και τριάντα πέντε· αργότερα μαθαίνουμε ότι είχε ερωτευτεί την δίδυμη αδερφή της συζύγου του "ως νεαρός άνδρας". Ο φόνος/αυτοκτονία λέγεται πως έλαβε χώρα δέκα ή δώδεκα χρόνια πριν, αλλού δεκαπέντε, ή είκοσι. Ένα σωρό ελιγμοί στην κουβέντα, εκατοντάδες προτάσεις που αρχίζουν με "Λοιπόν, ..." Αυτό ίσως συμβαίνει στην ζωή, αλλά δεν θέλει κανείς να το διαβάσει."
"Οι Ελέφαντες Θυμούνται" αναφέρθηκε σε μια μελέτη που έγινε το 2009 με τη χρήση της επιστήμης των υπολογιστών για να σύγκριση με προηγούμενα έργα της Κρίστι με μεταγενέστερά της. Η ραγδαία μείωση στο εύρος του λεξιλογίου και των αυξήσεων σε επαναλαμβανόμενες φράσεις και αόριστα, ουσιαστικά έδειχνε ότι η Κρίστι μπορεί να υπέφερε από τη νόσο του Αλτσχάιμερ. Το θέμα του βιβλίου, ωστόσο, και μπορεί να οφείλεται εκεί.
Τηλερόραση
Το μυθιστόρημα έγινε ταινία με τον Ντέιβιντ Σουσέ ως Πουαρό, ως επεισόδιο της τελευταίας σεζόν του Οι Περιπέτειες του Ηρακλή Πουαρό, στις 9 Ιουνίου 2013, και αργότερα στις 11 Αυγούστου 2014 στο Acorn TV website, πάνω από ένα χρόνο μετά. Η Ζόι Γουάναμεϊκερ επέστρεψε στο ρόλο της ως Αριάδνη Όλιβερ, κάνοντας αυτή την πέμπτη από τις έξι εμφανίσεις της στο σόου συνολικά. Οι Γκρέτα Σκάτσι (κα Μπάρτον-Κοξ), Βανέσσα Κέρμπι (Σήλια Ρέιβενσκροφτ), Ίαν Γλεν (Δρ Γουίλομπι) και Φέρντιναντ Κίνγκσλι (Νέσμοντ Μπάρτον-Κοξ) συμπλήρωναν το καστ.
Το επεισόδιο είναι γενικά πιστό στη νουβέλα, αλλά προσθέτει σημαντικές αλλαγές στην πλοκή. Συγκεκριμένα, υπάρχει ένα φρικτό δώρο-φόνος για τον Πουαρό, που μεγαλώνει την αγωνία και το σασπένς για το τέλος. Η πλοκή του μυθιστορήματος, που περιλαμβάνει έρευνα στο παρελθόν, γίνεται πληροφορίες ελάσσονος σημασίας, που οδηγούν στο σημερινό-φόνο. Οι χαρακτήρες των Γκόμπι, δις Λέμον, Τζορτζ, Μαρλίν Μπακλ (της οποίας η μητέρα γίνεται υπηρέτρια της κας Μάτσαμ) και Σπενς δεν υπάρχουν (ο χαρακτήρας του Σπενς αντικαθίσταται με αυτόν του Μπιλ, ενός καινούριου χαρακτήρα), ενώ η Ζελί και η Ρουζέλ έγιναν ένας. Αντί να βοηθήσει την κυρία Όλιβερ αμέσως με την υπόθεση των Ρέιβενσκροφτ, ο Πουαρό αντίθετα επιλέγει να ερευνήσει τον φόνο του πατέρα του Δρος Γουίλομπι, μια υποπλοκή που δεν βρίσκεται στο αρχικό μυθιστόρημα· έτσι, ο ρόλος του Δρος Γουίλομπι μεγαλώνει σημαντικά. Όταν ο Πουαρό συνειδητοποιεί ότι ο Δρ Γουίλομπι και το ινστιτούτο του έχουν σύνδεση με τους Ρέιβενσκροφτ, ο Πουαρό αναλαμβάνει να λύσει και τα δύο μυστήρια. Η υποπλοκή επίσης περιλαμβάνει έναν καινούριο χαρακτήρα, ονόματι Μαρί ΜακΝτέρμοτ, μια Ιρλανδοαμερικανίδα, που είναι υπάλληλος αρχειοθέτησης του Δρος Γουίλομπι και, όπως αποδεικνύεται, ερωμένη του. Ο χαρακτήρας αυτός τελικά αποκαλύπτεται ως κόρη της Δωροθέας Τζάρροου, που παίρνει εκδίκηση για τη μητέρα της για τη σκληρή μεταχείριση που υπέστη στα χέρια του Καθηγητού Γουίλομπι (μια εντελώς φανταστική εκδοχή της υδροθεραπείας), και για το φόνο της μητέρας της επίσης (καθώς ήταν στο Όβερκλιφ την ημέρα της τραγωδίας και άκουσε τον Στρατηγό Ρέιβενσκροφτ να κάνει τα σχέδιά του) προσπαθώντας να σκοτώσει αμφότερους Σήλια και Ντέσμοντ. Η Ζελί την πήγε στον Καναδά μετά την τραγωδία, και έπρεπε να περιμένει δεκατρία χρόνια πριν μπορέσει να μαζέψει αρκετά χρήματα για να ταξιδέψει στην Αγγλία και εκδικηθεί. Επίσης, όπως με τα άλλο επεισόδια, λαμβάνει χώρα αργά τη δεκαετία του '30, αντί νωρίς τη δεκαετία του '70.
Ράδιο
Οι Ελέφαντες Θυμούνται προσαρμόστηκε για ραδιόφωνο από το BBC Radio 4, με τον Τζον Μόφατ ως Πουαρό.
Ιστορία έκδοσης
Για την αγγλική γλώσσα.
Το μυθιστόρημα εκδόθηκε σε τόμους στο Star Weekly Nivel, εφημερίδα του Τορόντο, σε δύο τόμους από τις 10 έως τις 17 Φεβρουαρίου 1973, με κάθε τόμο να έχει το ίδιο εξώφυλλο εικονογραφημένο από τον Λάζλο Γκαλ.
Παραπομπές
Κατηγορία:Μυθιστορήματα της Αγκάθα Κρίστι Κατηγορία:Μυθιστορήματα του 1972
Σχολή για σωφερίνες
Η Σχολή για σωφερίνες (γνωστή και με τον τίτλο: Ο Βέγγος σωφεράντζα) είναι μια ελληνική κωμική ταινία παραγωγής του 1964 σε σκηνοθεσία Κώστα Στράντζαλη και σε σενάριο του Γιώργου Ολύμπιου. Πρωταγωνιστούν οι Θανάσης Βέγγος, Ανδρέας Μπάρκουλης, Ντίνα Τριάντη και Σιμόνη Κυριακίδου.
Πλοκή
Η ταινία ξεκινά με την αφήγηση κάποιου να κάνει μια περιγραφή της σύγχρονης Αθήνας και την ανάγκη του κόσμου να μετακινείται με αυτοκίνητο, ώσπου ξεφυτρώνουν συνεχώς σαν μανιτάρια σχολές οδήγησης.
Η Μίρκα κάνει την εμφάνιση της στη σχολή οδηγών, με τον Μπάμπη σύντομα να την ερωτεύεται. Την εμφάνιση του στη σχολή κάνει όμως και ο Κατραβάς, ο θείος της Μίρκας, ο οποίος προσποιείται ότι είναι ο πατέρας της και δωροδοκεί τον Μπάμπη με τρεις χιλιάδες δραχμές για να αποτρέψει την Μίρκα να μάθει να οδηγεί. Η Μίρκα επισκεπτέται τον συμβολαιογράφο κύριο Γαρδίκη, ο οποίος την ενημερώνει ότι για να πάρει τον έλεγχο της μεγάλης περιουσίας της θα πρέπει να παντρευτεί και, μέχρι να γίνει αυτό, τη διαχείρισή της περιουσίας της θα την έχει ο Κατραβάς. Η Μίρκα θέλοντας να ξεφύγει από την κηδεμονία του Κατραβά, αποφασίζει να κάνει πρόταση γάμου στον Μπάμπη. Ο Μπάμπης δέχεται την πρόταση μιας και είναι ερωτεύμενος μαζί της, αλλά η Μίρκα του ξεκαθαρίζει ότι θα είναι εικονικός γάμος προκειμένου να διώξει τον θείο της από το σπίτι και το εργοστάσιο.
Μετά τον γάμο τους που θα γίνει στην Χαλκίδα, ο Μπάμπης αναλαμβάνει το εργοστάσιο της Μίρκας. Μαζί του παίρνει και τον Ντίνο, ως υποδιευθυντή του εργοστασίου. Όμως, ενώ είναι ερωτευμένος με την Μίρκα δεν μπορεί να αντέξει τον ρόλο του ψεύτικου συζύγου και αποφασίζει να αποχωρήσει, επιστρέφοντας και τα χρήματα που του είχε δώσει η Μίρκα ως προκαταβολή για τη συμφωνία τους. Ο θείος της Μίρκας πηγαίνει και βρίσκει τον Μπάμπη, όπου στην συνέχεια πηγαίνουν μαζί σε μια αποθήκη του εργοστασίου. Εκεί ο Κατραβάς ομολογεί στον Μπάμπη ότι έχει υπεξαίρεσει ένα μεγάλο μέρος του εμπορευμάτος και προτείνει στον Μπάμπη να μοιραστούν τα χρήματα από την πώληση του 50-50. Ο Μπάμπης αντιδρά και λέει στον Κατραβά ότι θα τον καταγγείλει στην αστυνομία. Ο Κατραβάς τότε επιχειρεί να σκοτώσει τον Μπάμπη, αλλά αυτός καταφέρνει και τον χτυπά με μια σανίδα στο κεφάλι αφήνοντας τον Κατραβά αναίσθητο. Ο Μπάμπης πιστεύοντας ότι σκότωσε τον Κατραβά φεύγει τρέχοντας μακριά. Η Μίρκα μαθαίνοντας τι έγινε βρίσκει τον Ντίνο και ομολογεί την αγάπη της για τον Μπάμπη. Στο τέλος ένα περιπολικό της αστυνομίας εντοπίζει τον Μπάμπη στη εθνική οδό, όπου του ανακοινώνουν ότι ο Κατραβάς είναι ζωντανός. Τότε φθάνει και η Μίρκα με τον Ντίνο όπου η ίδια συστήνει στους αστυνομικούς τον συζυγό της, τον Μπάμπη και όλα έχουν αίσιο τέλος.
Διανομή ρόλων
Συμμετέχουν
Χαρακτηριστικός διάλογος
Ο Μπάμπης κάνει μάθημα οδήγησης σε μια υπέρβαρη κυρία, όπου όμως το αυτοκίνητο βγαίνει από τον δρόμο, πέφτουν σ΄ ένα χαντάκι και χτυπάνε σ΄ ένα βαρέλι:
box office
Η ταινία προβλήθηκε τη σεζόν 1963-1964 και έκοψε 188.244 εισιτήρια στις κινηματογραφικές αίθουσες παίρνοντας την 28η θέση σε σύνολο 92 ταινιών της περιόδου αυτής.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ταινίες σε σκηνοθεσία Κώστα Στράντζαλη Κατηγορία:Ταινίες γυρισμένες στην Αθήνα Κατηγορία:Ταινίες του 1964 Κατηγορία:Ταινίες με μουσική σύνθεση Χρήστου Μουραμπά Κατηγορία:Ταινίες γυρισμένες στην Ελλάδα
Βραβεία Αμερικανικής Ακαδημίας Κινηματογράφου 1979
thumb|250px|Η 52η Απονομή των Βραβείων της Αμερικανικής Ακαδημίας Κινηματογράφου.
Η 52η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1979, έλαβε χώρα στις 14 Απριλίου 1980 στο Ντόροθι Τσάντλερ Παβίλιον, στο Λος Άντζελες. Κεντρικός παρουσιστής ήταν ο Τζόνι Κάρσον για δεύτερη συνεχόμενη χρονιά.
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ
Παλαιοχώρι Καψοράχης Αιτωλοακαρνανίας
Για οικισμούς στην Ελλάδα με το ίδιο όνομα δείτε το λήμμα: Παλαιοχώρι
Το Παλαιοχώρι, επίσημα Παλαιοχώριον, είναι ορεινός οικισμός της Αιτωλοακαρνανίας σε υψόμετρο 300 μέτρα.
Γεωγραφία - Ιστορία
Το Παλαιοχώρι βρίσκεται στο νοτιοανατολικό άκρο της λίμνης Τριχωνίδας στο όρος Αράκυνθος. Μέσα από αυτό περνάει η δημοτική οδός Καψοράχη - Μεσάριστα. Απέχει 32 χλμ. νοτιοανατολικά από το Αγρίνιο. Μεταξύ του οικισμού και της Καψοράχης σώζεται μέρος κάστρου του 4ου π.Χ. αιώνα που αποτελούσε μέρος αρχαίου οχυρού. Στα νοτιοανατολικά βρίσκεται το εξωκλήσι του Αγίου Νικολάου του 17ου αι. πολιούχου του χωριού. . Ως οικισμός αναφέρεται επίσημα το 1879 να προσαρτάται στον τότε δήμο Μακρυνείας. Από το 1912 έως το 1920 υπήρξε έδρα της τότε κοινότητας Παλαιοχωρίου. Σύμφωνα με το πρόγραμμα Καλλικράτης, μαζί με την Καψοράχη αποτελούν την τοπική κοινότητα Καψοράχης που υπάγεται στη δημοτική ενότητα Μακρυνείας του δήμου Αγρινίου και σύμφωνα με την απογραφή 2011 έχει πληθυσμό 3 κατοίκους.
Δείτε επίσης
Στην Αιτωλοακαρνανία υπάρχει ο συνώνυμος οικισμός Παλαιοχώρι Σίμου.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Σαμανά (αποσαφήνιση)
Η Σαμανά μπορεί να αναφέρεται σε:
Ατομικό ρολόι
Ατομικό ρολόι ονομάζεται η διάταξη μέτρησης χρόνου που προσφέρει την υψηλότερη μέχρι σήμερα διαθέσιμη ακρίβεια μέτρησης. Τα ατομικά ρολόγια χρησιμοποιούνται από εθνικούς οργανισμούς προτύπων ως πρωτογενή πρότυπα για τον καθορισμό του Διεθνούς ατομικού χρόνου και τον συγχρονισμό ρολογιών σε εθνικό και παγκόσμιο επίπεδο, τον έλεγχο συχνότητας τηλεοπτικών σταθμών. Κατασκευάστηκε το 1949 στην Αμερική και το πρώτο ακριβές ατομικό ρολόι Καισίου κατασκευάστηκε στην Αγγλία το 1955.Ο δημιουργός του πρώτου ατομικού ρολογιού στον κόσμο ήταν ο Λούις Έσσεν. .
Με βάση τα ατομικά ρολόγια, το δευτερόλεπτο ορίστηκε το 1967 από το Διεθνές σύστημα μονάδων ως το χρονικό διάστημα 9 192 631 770 περιόδων της ακτινοβολίας η οποία αντιστοιχεί στη μετάπτωση μεταξύ των δύο ενεργειακών σταθμών υπέρλεπτης υφής της θεμελιώδους κατάστασης του ατόμου του Καισίου-133. Το ατομικό ρολόι έχει ακρίβεια 0,0000000000000015 δευτερόλεπτα.
Για τον καθορισμό του διεθνούς ατομικού χρόνου χρησιμοποιείται ένα παγκόσμιο δίκτυο από 200 ατομικά ρολόγια που βρίσκονται σε πάνω από 50 εθνικά εργαστήρια.
Ο χρόνος ζωής ενός ατομικού ρολογιού εξαρτάται από τα συστατικά του. Ατομικά ρολόγια που βασίζονται στις ταλαντώσεις Ρουβιδίου έχουν χρόνο ζωής 10 έτη, ενώ ατομικά ρολόγια Καισίου 133 έχουν διάρκεια ζωής 7 ετών. Πέρα από αυτά τα διαστήματα η σταθερότητα της δομής των ατόμων μεταβάλλεται, με αποτέλεσμα τη μη ακριβή λειτουργία τους.
Αναφορές
Κατηγορία:Ρολόγια
Κοινότητα Ραβδούχας
Η Κοινότητα Ραβδούχας είναι κοινότητα του Δήμου Πλατανιά στην Περιφερειακή Ενότητα Χανίων της Κρήτης, η οποία συστάθηκε το 1927 με το ΦΕΚ 188Α - 08/09/1927 με την απόσπαση του οικισμού Ραβδούχα από την κοινότητα Ροδοπού και τον ορισμό του ως έδρα της. Εκτός από την έδρα της, η κοινότητα περιλαμβάνει και τον οικισμό Παραλία. Η απογραφή του 2011 αναφέρει:
Συνολικά η κοινότητα έχει 120 κατοίκους και εκπροσωπείται από τον πρόεδρο κ. Νικόλαο Κατζάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Πλατανιά
Φρανς Τσαγκάρης
Ο Φρανς Τσαγκάρης του Λουκά (Λαμία, 24 Ιουνίου 1937 - Λαμία, 18 Αυγούστου 2013) ήταν Έλληνας γιατρός, ο οποίος υπηρέτησε ως βουλευτής στη Φθιώτιδα από το 1989 ως το 1993 με τη Νέα Δημοκρατία. Μεταξύ άλλων, διετέλεσε αντιπρόεδρος του Ιατρικού Συλλόγου Φθιώτιδας.
Σταδιοδρομία
Ήταν ο δευτερότοκος γιος του μαιευτήρα και ιδρυτή της ομώνυμης Κλινικής Τσαγκάρη στη Λαμία, Λουκά Χρ. Τσαγκάρη, από τη Μάκρη Φθιώτιδος. Ακολούθησε σπουδές Ιατρικής στο Κίελο της Γερμανίας και ειδικεύτηκε στη μαιευτική-γυναικολογία. Σε ηλικία 27 ετών έλαβε διδακτορικό δίπλωμα. Έναν χρόνο μετά επέστρεψε στην Ελλάδα και εργάστηκε μαζί με τον αδερφό του σε ιδιωτική κλινική στη γενέτειρά του. Στις δημοτικές εκλογές του 1986 εξελέγη δημοτικός σύμβουλος και ήταν πρώτος σε ψήφους.
Βουλευτής
Εξελέγη για πρώτη φορά στις εκλογές του Ιουνίου του 1989 και επανεξελέγη σε εκείνες του Νοεμβρίου τον ίδιο χρόνο. Ακολούθησε και νέα εκλογική νίκη του, στις εκλογές του 1990. Η κοινοβουλευτική του θητεία τερματίστηκε το Σεπτέμβριο του 1993.
Το 2000 διαγνώστηκε με καρκίνο, ασθένεια από την οποία πέθανε τον Αύγουστο του 2013.
Παραπομπές
Κατηγορία:Έλληνες μαιευτήρες Κατηγορία:Έλληνες γυναικολόγοι Κατηγορία:Βουλευτές Φθιώτιδας Κατηγορία:Βουλευτές εκλεγμένοι με τη Νέα Δημοκρατία
Παράθλαση (θέατρο)
Το θέατρο Παράθλαση είναι μία πειραματική θεατρική σκηνή στη Θεσσαλονίκη
Ιστορικό
Το θέατρο Παράθλαση δημιουργήθηκε στη Θεσσαλονίκη το 1986. Στεγάζεται στο studio Παράθλαση, στην οδό Κασσάνδρου 132, στη Θεσσαλονίκη. Το μεγαλύτερο μέρος του ρεπερτορίου του αποτελείται από σύγχρονα έργα, αλλά και από κλασσικά έργα που παρουσιάζονται με μια σύγχρονη σκηνοθετική ματιά.
Σκηνοθετης είναι η Μονα Κιτσοπουλου
Εξωτερικοί σύνδεσμοι
Θέατρο Παράθλαση
Παράθλαση Κατηγορία:Πολιτισμός στη Θεσσαλονίκη
Εθνική Βιβλιοθήκη (αποσαφήνιση)
Ο όρος Εθνική Βιβλιοθήκη μπορεί να αφορά στις:
Κατερίνα Τσεμπερλίδου
Η Κατερίνα Τσεμπερλίδου είναι Ελληνίδα συγγραφέας και αρθρογράφος καθώς και διαφημίστρια.
Βιογραφικά στοιχεία
Γεννήθηκε στην Πάτρα και μεγάλωσε στα Πατήσια. Σπούδασε Νομικά και από μια σύμπτωση βρέθηκε στον κόσμο της διαφήμισης, που την κέρδισε από πολύ νωρίς. Υπήρξε η νεαρότερη δημιουργική διευθύντρια στην Ελλάδα και πρόεδρος διαφημιστικής εταιρίας. Έχει δημιουργήσει περισσότερες από 500 διαφημιστικές καμπάνιες για εμπορικούς και ανθρωπιστικούς σκοπούς. Έχει βραβευτεί επανειλημμένα για τη δημιουργικότητά της στην Ελλάδα και στο εξωτερικό. Έχει γράψει πολλά σλόγκαν για σημαντικές μάρκες, όπως «Γάλατα υπάρχουν πολλά, ΝΟΥΝΟΥ όμως ένα», «Με ένα Άρλεκιν ξεχνιέμαι», «ΙΟΝ Αμυγδάλου, η πρώτη σου αγάπη και παντοτινή», «Και ΝΟΥΝΟΥ και light», «Αλλατίνη, γεύσεις μπροστά».
Είναι συγγραφέας έντεκα βιβλίων, μεταξύ των οποίων του Όχι πια σεξ, μόνο φίλοι. Είναι επίσης αρθρογράφος σε γνωστά μηνιαία περιοδικά.
Επιπλέον, έχει κάνει εισηγήσεις και ομιλίες σε συνέδρια, παρουσιάσεις, πολλαπλές εμφανίσεις για συνεντεύξεις στην τηλεόραση και έχει φιλοξενηθεί ως καλεσμένη σε τηλεοπτικές εκπομπές, καθώς και σε αφιερώματα στον Τύπο. Για πολλά χρόνια έχει διατελέσει μέλος στα Διοικητικά Συμβούλια της Ένωσης Εταιριών Διαφήμισης και Επικοινωνίας Ελλάδος, του Συμβουλίου Ελέγχου Επικοινωνίας και του Ινστιτούτου Επικοινωνίας.
Ασγκαμπάτ (πάρκο)
Το Πάρκο Ασγκαμπάτ (τουρκμενικά: Aşgabat seýilgähi) είναι ένα από τα παλαιότερα δημόσια πάρκα στο κέντρο της Ασγκαμπάτ στο Τουρκμενιστάν. Βρίσκεται μεταξύ των οδών Κουλίγιεφ και Αζάντι και των λεωφόρων Μαχγκιμγκούλι και Σαπαρμουράτ Τουρκμένμπασι. Σήμερα καλύπτει έκταση 7 στρεμμάτων.
Ιστορία
Εγκαινιάστηκε το 1887 και αρχικά ονομαζόταν Καλοκαιρινός Κήπος της Πόλης. Ιδρύθηκε το 1890 ως Πάρκο των Αξιωματικών, το πάρκο στο οποίο βρισκόταν το κτίριο της Συνέλευσης της Αριστοκρατίας της Ρωσικής Αυτοκρατορίας. Στην ΕΣΣΔ ονομαζόταν Πάρκο Λένιν, και οι άνθρωποι το έλεγαν Πρώτο Πάρκο. Στην εποχή του σημερινού Τουρκμενιστάν του δόθηκε το όνομα Ασγκαμπάτ. Το 2014 άνοιξε μετά από ανακαίνιση.
Σχέδιο
Στο πάρκο υπάρχουν δέντρα ηλικίας 100 ετών ή και περισσότερο. Κατά μήκος της κεντρικής λεωφόρου, και στις δύο πλευρές υπάρχουν διάφορα αξιοθέατα, κιόσκια και περίπτερα. Το πάρκο εγκατέστησε μεγάλες φιγούρες δεινοσαύρων. Οι επισκέπτες μπορούν να φάνε σε διάφορα εστιατόρια, καφετέριες και κινητά καταστήματα πώλησης τροφίμων. Το πάρκο έχει ένα πολιτιστικό κέντρο του πάρκου χτισμένο αμφιθεατρικά, όπου διεξάγονται συναυλίες κλασικής, λαϊκής και ποπ μουσικής.
Παραπομπές
Κατηγορία:Πολιτισμός του Τουρκμενιστάν
Φακατατιβά
Η Φακατατιβά είναι η πόλη στο κέντρο της Κουντιναμάρκα, Κολομβία, 42 χιλιόμετρα βορειοδυτικά της πρωτεύουσας της Κολομβίας Μπογκοτά, σε υψόμετρο 2,5 χιλιομέτρων, στην άκρη του οροπεδίου της Σαβάνας της Μπογκοτά.
Στην πόλη δεσπόζει ο καθεδρικός ναός της. Ο ναός καταστράφηκε πολλές φορές από σεισμούς που έπληξαν την πόλη και ανοικοδομήθηκε αρκετές φορές στο παρελθόν.
Κατηγορία:Πόλεις της Κολομβίας
Πάπας Βίκτωρ Α΄
Ο Βίκτωρ Α΄ (Papa Vittore I, ... - 199) ήταν ο πρώτος Αφρικανός επίσκοπος Ρώμης, μεταξύ των ετών 189 και 199 (κατά προσέγγιση, καθώς το Βατικανό αναφέρει από το 186 ή 189 ως το 197 ή 201, ενώ άλλοι ιστορικοί δίνουν χρονολογίες που διαφέρουν κατά μερικά χρόνια).